CELEX: 62009TN0259
Language: lv
Date: 2009-07-07 00:00:00
Title: Lieta T-259/09: Prasība, kas celta 2009. gada 7. jūlijā — Komisija/Arci Nuova Associazione Comitato di Cagliari un Gessa

12.9.2009   
            
            
               LV
            
            
               Eiropas Savienības Oficiālais Vēstnesis
            
            
               C 220/34
            
         Prasība, kas celta 2009. gada 7. jūlijā — Komisija/Arci Nuova Associazione Comitato di Cagliari un Gessa
   (Lieta T-259/09)
   2009/C 220/73
   Tiesvedības valoda — itāļu
   
      Lietas dalībnieki
   
   
      Prasītāja: Eiropas Kopienu Komisija (pārstāvji — M. Moretto, avvocato, A. M. Rouchaud-Joët, N. Bambara, pārstāvji)
   
      Atbildētāji: Arci Nuova Associazione Comitato di Cagliari, Cagliari (Itālija), Alberto Gessa, Cagliari (Itālija)
   
      Prasītājas prasījumi:
   
   
               —
            
            
               piespriest Arci Nuova Associazione Comitato di Cagliari, kā arī Alberto Gessa solidāri atmaksāt pamatparāda summu EUR 15 675,00 apmērā kopā ar nokavējuma procentiem pēc likmes 7,32 %, par laiku no 2007. gada 20. maija līdz pilnīgai parāda atmaksai;
            
         
               —
            
            
               piespriest Arci Nuova Associazione Comitato di Cagliari, kā arī Alberto Gessa solidāri atlīdzināt tiesāšanās izdevumus.
            
         
      Pamati un galvenie argumenti
   
   Ar šo prasību lūdz iepriekš minētajai asociācijai solidāri ar tās direktoru piespriest samaksāt naudas summu, kas atbilst avansa summai, kuru prasītāja tai izmaksāja, lai veiktu darbību ar nosaukumu “ONG– 2003-2004 — Cagliari — ARCI — Migrantu Eiropa”. Šīs darbības mērķis ir sekmēt migrantu integrāciju, izmantojot vairākas informatīva rakstura darbības un dokumentāciju dažādās izcelsmes valstu valodās par Eiropas iestādēm, lēmumpieņemšanas procesu, izveides un Eiropas paplašināšanās posmiem.
   Līgumā bija paredzēts pienākums noteiktā termiņā iesniegt galīgu ziņojumu par darbības izpildi, galīgu aprēķinu faktiskām kompensējamām izmaksām, kā arī pilnīgu darbības ienākumu un izdevumu uzskaitījumu.
   Tā kā šis pienākums netika izpildīts, Komisija nolēma iesniegt šo prasības pieteikumu.